Otázka č. 1:
Za stavebné práce rovnakého alebo podobného charakteru ako je predmet zákazky verejný obstarávateľ bude považovať pokládku hutnených asfaltových zmesí na diaľniciach a/alebo rýchlostných cestách a/alebo cestách I. triedy a/alebo cestách obdobného charakteru, rozsahu, resp. normových parametrov (ďalej len „cesty obdobného charakteru a rozsahu").
Uchádzač ma predložiť referenciu na pokládku hutných asfaltových zmesí v celkovej hodnote 40 000 000 EUR bez DPH. Aké práce môžu byť započítané do ceny na pokládky hutných zmesí? Je prípustné započítať do prác aj frézovanie starého asfaltu a práce súvisiace s úpravou komunikácie?
Odpoveď č. 1:
Verejný obstarávateľ uvádza, že na účely preukázania splnenia predmetnej podmienky účasti sa do požadovanej kumulatívnej hodnoty, ako aj do hodnoty minimálne jednej zákazky požadovanej hodnoty, započítava hodnota uskutočnených stavebných prác spočívajúcich výlučne v pokládke hutnených asfaltových zmesí, pričom nie je prípustné započítať do prác aj frézovanie starého asfaltu a práce súvisiace s úpravou komunikácie.
Verejný obstarávateľ uvádza, že uvedené explicitne vyplýva zo stanovenej podmienky účasti, pričom týmto vysvetlením nedochádza k zmene ani doplneniu súťažných podkladov.




